ابوذيات , توجع , 11, , شعر , عراقي
حلاوه وعسل يالغالي صفن بيك ..
وعقلي ماصفن بحد صفن بيك ..
الليالي وين يمدلل صفن بيك ..
وخلن شوفتك حسرة عليه
جنات الموسوي
فرق بين التذوبه النار والصاك
وابوك بجلمة المعروف وصاك
ادور عالصديق الوفي والصاك
غير الصاك مايرهم الية
ابو ذياب الناصري
حبيبي بنار وج كلبي دوالي
عكب ماجان ملكاته دوالي
خذت وحده وطلع بيها دوالي
حظ ماكو شسوي شلون بية
....
د.علي الحسيني
يوم اكشر يحجي سعود يوماي
همت ما عاد اوجد ارض يوماي
هذا يصيح ذاك يهدم يوماي
الهلاهل للفزع تلحك عليّه
ابو معيشي
يظنوني أغني ودك راحات
ولا ساعة بحياتي شفت راحات
أجيبن هاي كالو ذيج راحت
وظن دنياي واخرتي سويه